Aalborg Stiftstidende, 1839-07-22
Den 1ste August vil man, hedder det, fra flere af Jyllands Egne gjøre en Valfart til Himmelbjerget. Til samme Tid venter man, at Dampskibet "Dronning Maria", atter vil gjøre en Tour fra Khvn. til Aarhuus. (A. Av.) Hjørring, den 21de Juli. Heri Byen har for kort Tid siden tildraget sig en Begivenhed, som har vakt en almindelig og retfærdig Forbittrelse. Et ungt Menneske paa Toldkammeret blev nemlig en Aften forfulgt af en Person, som, da han kom ham paa Siden, kastede ham en Portion Svovlsyre i Ansigtet, saa at han staaer Fare for at blive blind for stedse; dog skulle Lægerne senere give Haab om at redde Synet. For Opdagelsen af den nedrige Gjerningsmand er nu udlovet en Douceur af 50 Rbd., og enhver Rettænkende vil vistnok med os ønske, at en saa uhørt Skjændselsdaad maatte komme for Dagen, paa det at Niddingen kunde faae sin fortjente Straf. – Da den omtalte Begivenhed iøvrigt skal være fremkaldt ved, at den unge Mand, der har været Gjenstand for en saa skjændig Forfølgelse, har understøttet nogle af Toldvæsenets Betiente i deres Efterforskninger og Smuglegods, troer Meddeleren tillige, uden Hensyn til de sørgelige Følger af det Passerede, hertil at burde knytte nogle almindelige bemærkninger og Toldvæsenets Virksomhed, der maaskee turde fortjene nogen Oververveielse, muligt ogsaa paa andre Stedet, end netop i nærværende Tolddistrict. Det kan saaledes, mene vi, ikke andet end omtales med fortjent Roes, at det herværende Toldvæsen i de senere Aar udvikler megen Strænghed i Udførelsen, af sine Forretninger for at tilintetgjøre den fordærvelige og demoraliserende Smughandel, om muligt end Enkelte, som paa denne Maade i en Række af Aar kunne have fortrædiget deres Medborgere, maatte see suurt til, at deres defrauderende Erhverv ophørte. Det er maaskee endog mindre fordi, at Statsindtægterne derved formeres, end for at alle Handlende i de forskjellige Tolddistricter derved stilles paa lige Fod med hinanden, at man maa vide Toldvæsenet, Tak for en saadan Strænghed i Udøvelsen af sit Kald, men, mon det ogsaa er i Statens og dens Borgeres Jnteresse, mon det er i Toldlovgivningens Aand, at denne Strænghed og Aarvaagenhed i Embedsudøvelsen udarter til smaalige Petitesser og til inqvirerende Undersøgelser om de ubetydeligste consumtionspligtige Gjenstande, Vi kunne vist dristigt besvare dette Spørgsmaal med Nei. At Jndtægterne sjelden foroges ved en saadan smaalig Jagen efter Smuglegods, er noksom bekjendt, og at denne heller ikke kan bidrage til at nære en gunstig Stemning mod Toldvæsenets Embedsmænd, er vist lige saa utvivlsomt. Og naar nu virkelig Toldopsynsmanden efter møisommelige Efterforskninger har været saa heldig, at opspore en Møllersæk, eller efter at have gjennemstøvet en Vogn har erobret nogle Pund Hestebrød o. desl., hvad har denne Jver da frugtet, Og, spørge vi endvidere, er en saadan Adfærd, et saadant Spioneresystem værdigt for Statsborgere, værdigt for Mænd, som staae i Statens Tjeneste, Saa meget tør vi vist med Sikkerhed forudsætte, at den Toldembedsmand, der lægger Vægt paa Smaaligheder og smaalige Undersøgelser, ikke handler i det Collegium Aand, hvem Administrationen af Landets Toldvæsen er underlagt, og det tør vi i hvert Tilfælde med Bestemthed sige, at han ikke er skikket til at vinde den offentlige Mening, d. v. s. den bedre Deel af Folkets Stemme for sig. – Det har nyligt paa et andet Sted træffende været skildret, at Toldvæsenet er et nødvendigt Onde, men at det staaer i Toldembedsmandens egen Magt, ved Humanitet, ved Strænghed uden Smaalighed, at formilde dette Onde. Og lige saa let, som den modsatte Adfærd irriterer mod Toldvæsenet, lige saa let antage vi, at den nidkiere Toldembedsmand, som, uden i det Fjerneste at connivermed nogensomhelst Defraudation, ikke lader sin Strænghed udarte til smaalig Forfølgelse, vil hos alle Rettænkende og vi tør vel antage, at disse udgjøre Puraliteten - vækkeAnerkjendelsen af den Rytte, han i sin Stilling skaber, og vinde den Agtelse i Samfundet, der skyldes ham, som enhver Statents tro Tjener. (Det tør maaskee ikke være urigtigt, at tilføie den Forsikkring, at Meddeleren, ved at nedskrive disse bemærkninger, aldeles ikke har havt nogen bestemt Person eller bestemte Personer, her eller andensteds, for Øie, men kun den Kategorie af Toldembedsmænd, som ovenfor er omtalt.)